The Ronettes

The Ronettes boli v 60. rokoch 20. storočia dievčenská spevácka skupina, ktorá pochádzala z New Yorku. Vo svojej dobe patrili tieto dievčatá k najpopulárnejším skupinám. Mali v rebríčku Billboard Hot 100 osem songov, z ktorých päť sa dostalo do Top 40.

Trio z Manhattanu pozostávalo zo speváčky Veronicy Bennett (neskôr známa pod pseudonymom Ronnie Spector), jej staršej sestry Estelle Bennett a ich sesternice Nedry Talley. Dievčatá začali spolu spievať pod názvom „The Darling Sisters“ už ako tínedžerky. Prvú nahrávaciu zmluvu uzavreli v roku 1961 s vydavateľom Colpix Records, v marci roku 1963 prešli k Spectorovmu labelu Philles Records. Táto skupina bola jedinou dievčenskou formáciou, ktorá sa zúčastnila spoločného koncertného turné s kapelou The Beatles.

V repertoári speváčok bolo viacero významných hitov medzi ktoré patria: „Be My Baby“ (znie aj na soundtracku filmu Hriešny tanec), „Baby, I Love You“, „(The Best Part Of) Breakin' Up“ a „Walking in the Rain“. Všetky sa dostali do rebríčka Billboard Hot 100. Posledná z menovaných, „Walking in the Rain“, získala v roku 1965 cenu Grammy. V roku 1999 bola ich pieseň „Be My Baby“ uvedená do Siene slávy Grammy (Grammy Hall of Fame).The Ronettes V roku 2004 časopis Rolling Stone dal ich song „Be My Baby“ na 22. miesto zoznamu 500 najlepších skladieb všetkých čias. Táto istá pieseň je aj na 253. mieste zoznamu skladieb 20. storočia (organizované pod záštitou RIAA a ďalších kultúrnych a vzdelávacích inštitúcií v Spojených štátoch).

Táto hudobná formácia vydala iba jediný štúdiový album. Vyšiel v roku 1964 pod názvom Presenting the Fabulous Ronettes Featuring Veronica a v rebríčku Billboardu sa dostala na 96. pozíciu. V roku 2009 tento album dal časopis Rolling Stone na 422. miesto svojho zoznamu 500 najlepších albumov všetkých čias. V roku 2004 boli The Ronettes uvedení do siene slávy vokálnych skupín (Vocal Group Hall of Fame) a 12. marca 2007 do Rokenrolovej siene slávy. V roku 2010 boli The Ronettes uvedení do siene slávy rokenrolových legiend.

Hudobný štýl The Ronettes ovplyvnil niekoľkých ďalších umelcov. Ako svoj vzor ich citujú napríklad aj Brian Wilson zo skupiny The Beach Boys, Billy Joel, či Bruce Springsteen.Rolling Stone. “The Ronettes ” Ich štýl obliekania bol vzorom pre britskú speváčku Amy Winehouse. 

 Diskografia 
Štúdiové albumy
 1964 – Presenting the Fabulous Ronettes Featuring Veronica

 Referencie 

 Iné projekty 

 Zdroj 

Kategória:Hudobné skupiny USA